Diari Oficial de la Generalitat Valenciana


Sumari del DOGV 1232, del 29-01-1990 (1990/816413)

ORDRE de 4 de gener de 1990, de la Conselleria d'Administració Pública, per la qual s'homologa la constitució i estatuts de la «Mancomunitat de l'Alt Millars».
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/04/(3)/dof/vci/html**

### Dades del document

Número de DOGV
:   1232

Data del DOGV
:   29-01-1990

Secció del DOGV
:   DISPOSICIONS GENERALS

Número del document
:   1990/816413


Data del document
:   04-01-1990

Organisme emissor
:   Conselleria d'Administració Pública

Tipus de document
:   Ordre

Ordre de 4 de gener de 1990, de la Conselleria d'Administració Pública, per la qual s'homologa la constitució i els Estatuts de la "Mancomunitat de l'Alt Millars.  
Els municipis d'Arañuel, Castillo de Villamalefa, Cirat, Cortes de Arenoso, Montán, Montanejos, Puebla de Arenoso i Zucaina, tots ells de la província de Castelló, en ús de la facultat que els confereix l'art. 44, paràgraf 1 de la Ley de 2 d'abril, reguladora de les Bases de Règim "cal, tramitaren expedient per tal d'aprovar la constitució i estatuts de la «Mancomunitat de l'Alt Millars».  
Remetent l?expedient tramitat i els estatuts aprovats a aquesta Conselleria, s'ha observat que compleixen en tots els seus termes la legislació vigent al respecte, sense haver estat advertida en ells cap infracció a l?ordenament jurídic, ni detriment de les competències d'aquesta Comunitat Autònoma ni interferència en el seu exercici.  
Per aquesta raó, i atenent el que disposa el Reial Decret 695/79 de 13 de febrer, de transferències de competències, en relació amb el Decret de la Presidència de la Generalitat 10/85 de 21 de juny,  
ORDENE:  
Article únic S'homologa la constitució de la «Mancomunitat de l'Alt Millars», constituïda pels municipis de: Arañuel, Castillo de Villamalefa, Cirat, Cortes de Arenoso, Ludiente, Montán, Montanejos, Puebla de Arenoso y Zucaina, i també els seus estatuts, reproduïts en annex en aquesta ordre, per haver estat acreditada la legalitat de les actuacions i haver-hi sorgit per tant una entitat local amb personalitat jurídica pròpia.  
València, 4 de gener de 1990.  
El Conseller d'Administració Pública,   
EMERIT BONO I MARTINEZ  
ESTATUTS DE LA MANCOMUNITAT DE VALT MILLARS  
Article 1r. Municipis que integren la mancomunitat.  
1. Integren la Mancomunitat les Entitats locals de:  
Arañuel, Castillo de Villamalefa, Cirat, Cortes de Arenoso, Ludiente, Montan, Montanejos, Puebla de Arenoso y Zucaina, que, a l?empara del que disposa l?ordenament jurídic vigent, i en especial en els articles 44 de la Llei 7/85 de 2 d'abril, reguladora de les bases de Règim local, 35 i 36 del Reial Decret 781/86 de 18 d'abril, mitjançant el qual s'aprova el text refòs de les disposicions legals en vigor, en matèria de Règim local, i 31 a 38 del Reial Decret 1690/86 pel qual s'aprova el Reglament de població y demarcació territorial de les Entitats locals per a l?organització i prestació en forma mancomunada de les obres, serveis o activitats de la seua competència, que s'arrepleguen en aquestos estatuts.  
2. La Mancomunitat tindrà personalitat i capacitat jurídica suficient per al compliment dels seus fins específics.  
Article 2n. Denominació i seu.  
La mancomunitat que es constitueix s'anomenarà «Mancomunitat Intermunicipal de l'Alt Millars» i tindrà la seu a la Casa Consistorial de la corporació local l'Alcalde o Regidor de la qual tindrà el càrrec de president de la mancomunitat en tot moment.  
Article 3r. Finalitats.  
Seran finalitats pròpies de la Mancomunitat, les que segueixen:  
a) presentar de forma conjunta davant l'Administració els problemes què afecten els pobles integrants d'aquella, per tal d'arribar a les millors solucions.  
b) Fomentar les iniciatives que ajuden els interesos generals del territori integrat en la Mancomunitat, tot fent possible el desenrotllament i la realitzación de les obres, serveis o activitats acordades que conduesquen als objectius que es relacionen:  
1. Defensa del medi ambient i equilibri ecològic,  
2. serveis d'assistència i equiparament,  
3. serveis educatius, culturals, esportius i d'esbargiment,  
4. serveis sanitaris,  
5. assessorament jurídic, tècnic i administratiu,  
6. promoció i dotació d'atenció turística,  
7. foment del desenvolupament comercial, industrial, agrícola i ramader,  
8. vies de comunicació i transports públics,  
9. mitjans socials d'informació,  
10. Qualsevol altre servei inclòs en l?àmbit de la competència municipal, conforme a la legislació vigent estatal i autonòmica, previament aprovats pel Ple de la Mancomunitat.  
c) La prestació i explotació dels serveis podrà realitzar-la la Mancomunitat en qualsevol de les formes previstes en l?ordenament jurídic vigent.  
d) La prestació de les obres, serveis o activitats enumerats en aquest article suposa la subrogació per part de la Mancomunitat en la titularitat del servei, obra o activitat, i, per tant, li correspon la gestió integral d'aquest, i tot allò que es referesca a la imposició i ordenació de la taxa que puguera generar-se.  
Article 4t. Capacitat jurídica.  
La Mancomunitat, en tant que entitat local reconeguda per la llei exercirà totes aquelles funcions i potestats que li siguen conferides per la legislació vigent d'aplicació a aquest mena d'entitats per a l'acompliment de les seues finalitats.  
Article 5é. Organs de la mancomunitat.  
1. Els òrgans de govern de la Mancomunitat seran representatius dels Ajuntaments mancomunats.  
2. Els òrgans de govern són:  
El Ple de la Mancomunitat.  
El President.  
El Vice-president.  
La Comissió de Govern.  
3. Així mateix, podran crear-se les comissions informatives que calguen, atenent el nombre de serveis que la Mancomunitat preste.  
Article 6é. El Ple de la Mancomunitat.  
1. El Ple de la Mancomunitat estarà integrat per: el President, el Vice-president, el Secretari, i els Vocals representants de les entitats mancomunades, elegits pels seus plens, de la manera següent:  
- Fins a 100 habitants: 1 Vocal.  
- De 101 a 300 habitants: 2 Vocals.  
- De 301 a 500 habitants: 3 Vocals.  
- De 501 a 1000 habitants: 4 Vocals.  
- De 1001 a 1500 habitants: 5 Vocals.  
- Més de 1500 habitants: 6 Vocals.  
2. Les entitats nomenaran un Vocal suplent de cadascun dels representants en la Mancomunitat amb les mateixes prerrogatives que el titular.  
3. El mandat dels Vocals coincidirà amb el que ostenten a les respectives corporacions.  
Article 7é. Designació i terminis.  
1. Després de la celebració de les eleccions locals, i dintre el termini previst per la llei per a la designació de representants en Organs col·legiats, les entitats locals hauran de nomenar el vocal o vocals representants d'aquestes a la Mancomunitat, i hauran de comunicar-se als òrgans mancomunitaris aquestes designacions.  
2. Fins a la data de constitució del nou Ple, actuarà en funcions l'anterior.  
3. Transcorregut el termini per a la designació dels Vocals per les entitats locals, i dintre els 10 dies següents, se procedirà a la constitució del nou Ple de la Mancomunitat i designació dels respectius càrrecs en aquest.  
4. Durant el període a què es refereix el paràgraf 2, solament es podrà dur a terme la gestió ordinària de la Mancomunitat.  
Article 8é. Competències i atribucions del Ple Correspon al Ple de la Mancomunitat:  
a) aprovar el pressupost,  
b) aprovar la plantilla,  
c) exercir accions en defensa dels drets de la Mancomunitat; oposar-se en assumptes litigiosos en què aquesta siga demandada y entaular tota classe de recursos en assumptes de qualsevol classe, grau o jurisdicció,  
d) proposar la modificació o reforma dels estatuts,  
e) aprovar, revisar, adquirir i enalienar el patrimoni de la Mancomunitat,  
f) aprovació d'ordenances, censura de comptes, reconeixement de crèdits, operacions de crèdit, concessió de quitances i ajornaments i qualsevol altra classe de compromisos econòmics,  
g) aprovar els plans i projectes que calga per a l'establiment, desenrotllament i gestió de les obres i serveis o activitats que la Mancomunitat puga realitzar per al millor compliment dels fins,  
h) admissió i separació de membres de la Mancomunitat,  
i) l?establiment de mèrits per als concursos de funcionaris d'habilitació nacional,  
j) l'aprovació de les bases que regiran les proves d'accés a la funció pública de la Mancomunitat,  
k) determinar la forma de gestionar els serveis,  
l) creació, estructures i règim de funcionament de la Comissió de Govern,  
m) la incorporació dels fins prevists en l'art 3, no prestats inicialment,  
n) totes aquelles funcions que atribueix la legislació al Ple dels Ajuntaments per a l'acompliment dels seus fins.  
Article 9. Nomenament del President.  
1. El President de la Mancomunitat serà elegit pel Ple de l?entitat, entre els seus membres, per majoria absoluta.  
2. Podran ser candidats a la presidència tots i cadascun dels vocals que composen el Ple, la candidatura dels quals siga presentada per almenys el 20% dels seus vocals.  
3. Si cap candidat obté majoria absoluta en la primera votació, se celebrarà una hora després una segona votació, resultant elegit aquell que obtinga major quantitat de vots. En cas d'empat resultarà elegit el de major edat.  
4. Per a la destitució del President se seguirà el mateix procediment a l?exigit per la legislació vigent per a la destitució d'un Alcalde.  
Article II Competències i atribucions del President.  
1. Corresponen al President de la Mancomunitat les competències següents:  
a) dirigir el govern i administració de la Mancomunitat.  
b) convocar, presidir y tancar les sessions del Ple, de la Comissió de Govern i de qualsevol altre òrgan mancomunitari,  
c) dirigir, inspeccionar i impulsar els serveis, obres i activitats de la Mancomunitat,  
d) ordenar pagaments, retre comptes i administrar els fons i béns de la Mancomunitat,  
e) retre anualment els comptes d'administració del patrimoni,  
f) disposar despeses dintre els límits de la seua competència,  
g) formular, amb l'ajuda dels tècnics, el projecte de pressuposts de la Mancomunitat,  
h) contractar obres, serveis i subministraments, sempre que la quantia no excedesca el 5% dels recursos ordinaris del pressupost, ni del 50% del límit general aplicable a la contratacaión directa, d'acord amb el procediment legalmente establert.  
i) ostentar la representació de la Mancomunitat en tota classe d'actes i negocis jurídics,  
j) atorgar poders a procuradors i advocats per comparéixer en juí i fora d'ell.  
k) visar amb la seua firma les certificacions que s'expedesquen dels actes i documents de la Mancomunitat.  
l) exercir les accions que calga per al bon funcionament dels serveis de la Mancomunitat.  
m) totes aquelles que la normativa de règim local atribueix a l'alcalde per al compliment de les competències que té atribuïdes.  
2. El President pot delegar l?exercici de les seues atribucions, tret la de convocar i presidir les sessions del Ple i de la Comissió de Govern, a més de les enumerades en els apartats a), g) i j).  
Article 12. Comissió de govern.  
1. La Comissió de Govern s'integra per: el President i set Vocals nomenats i separats lliurement per aquell, els quals hauran de retre comptes al Ple.  
2. Correspon a la Comissió de Govern:  
a) L'assistència al President en l?exercici de les seues atribucions,  
b) les atribucions que el Presidente o un altre òrgan municipal li delegue. No són delegables les atribucions reservades al Ple en l'art 8, apts a, b, d, f, g, h, i, j, k, l i m.  
Article 13. Règim de sessions del Ple.  
1. El Ple funciona en règim de sessions ordinàries de periodicitat preestablerta i extraordinària.  
2. El Ple celebra sessió ordinària com a mínim una vegada al trimestre, i extraordinària quan així ho decidesca el President o ho sol·licite almenys la quarta part del nombre legal de Vocals del Ple. En aquest últim cas la celebració no podrà demorar-se més de dos mesos des que en fou sol·licitada.  
Article 14. Convocatòria i constitució del Ple.  
1. Us sessions del Ple han de convocar-se, almenys, cinc dies hàbils abans. En la citació haurà de fer-se constar l'Ordre del dia.  
2. El Ple es constitueix vàlidament amb l'assistència d'un terç del nombre legal de membres d'aquest, que mai no podrà ser inferior a tres. Aquest quòrum ha de mantenir-se durant tota la sessió.  
3. En tot cas es requereix la presència del President i del Secretari de la Mancomunitat, o dels que legalment els sustituesquen.  
Article 15. Sistemes d'acords.  
1. Els acords del Ple s'adopten, per regla general, per majoria simple dels membres presents. Existeix majoria simple quan els vots afirmatius son mes que els negatius.  
2. Es necessari el vot favorable de la majoria absoluta del nombre legal de membres del Ple per a l'adopció d'acords en les matèries que segueixen:  
a) proposta de modificació o ampliació dels estatuts.  
b) aprovació dels pressuposts de la Mancomunitat.  
c) aprovació d'ordenancas i taxes de caràcter general que afecten els usuaris dels serveis.  
d) aprovació de comptes.  
e) aprovació de la Plantilla de la Mancomunitat.  
f) concertar crèdits.  
g) acordar la prestació dels serveis contemplats en l'apt c) del paràgraf primer de l'article 3.  
h) creació, estructura i règim de funcionament de la Comissió de Govern, si escau.  
i) l'assumpció dels nous serveis prevists en l'apt c) de l'art 3.  
j) la determinació de la forma de gestió del servei.  
k) l'aprovació de quotes extraordinàries.  
Article 16. El secretari.  
La funció pública de Secretaria, comprensiva de la fe pública i assessorament legal preceptiu, així com el control i fiscalització, intervenció de la gestió económico-financera i pressupostària, i la comptabilitat, tresoreria i recaptació, seran encomanades provisionalment, mentre no siga proveïda la plaça conforme a llei, a un dels Secretaris dels municipis integrants de la Mancomunitat, elegit pel Ple d'aquesta.  
Article 17. La resta del personal.  
1. La resta del personal de la Mancomunitat serà seleccionat mitjançant els sistemes d'oposició, concurs i concurs-oposició, tot respectant en tot els principis constitucionals de publicitat, mèrit i capacitat.  
2. Fins que no es proveesquen les places convocades, aquestes podran cobrir-se interinament o amb personal laboral de caràcter temporal, segons les seues funcions, per les persones que, tot respectant els principis assenyalats en el paràgraf anterior, siguen oportunament seleccionats.  
3. Les places vacants s'hauran de traure a oferta d'ocupació el primer trimestre de cada any.  
4. El nomenament i règim del personal eventual, si fa el cos, serà idèntic al previst per a les Corporacions locals per la legislació vigent.  
Article 18. Recursos econòmics.  
La hisenda de la Mancomunitat està constituïda per els següents recursos:  
a) ingressos de dret privat,  
b) subvencions i altres ingressos de dret públic,  
c) taxes per la prestació de serveis o la realització d'activitats de la seua competència,  
d) contribucions especials per l?execució d'obres o per a l?establiment, ampliació o millora de serveis de la competència de la Mancomunitat,  
e) els procedents d'operacions de crèdit,  
f) els procedents de multes,  
g) les aportacions dels municipis mancomunats,  
h) qualsevol altre recurs que s'establesca en favor de les Mancomunitats per disposicions legals que es dicten.  
Article 19. Ordenances fiscals.  
1. Per a la imposició, exacció, liquidació i cobrança dels recursos enumerats en l'article anterior, la Mancomunitat aprovarà les ordenances fiscals corresponents als distints serveis, les quals tindran força obligatòria en tots els municipis integrants, una vegada aprovada.  
2. Correspondrà als municipis facilitar a la Mancomunitat tota la informació precisa per a la formació de padrons, altes, baixes i altres modificacions referides als contribuents afectats pels distints serveis que constituesquen les finalitats regulades en els articles anteriors.  
3. La Mancomunitat podrà en qualsevol moment, pels seus propis mitjans, comprovar la veracitat i exactitud de les dades a què es refereix el número anterior.  
Article 20. Aportacions econòmiques.  
Les aportacions de les entitats mancomunades podran ser per a cada exercici econòmic de la forma següent:  
a) una quota principal, decidida pel Ple de la Mancomunitat en funció de l?ús que cada entitat realitze dels serveis que es presten mancomunadament, i no directament, a l?usuari. Per a la determinació d'aquesta quota s'aplicaran les bases o mòduls següents: nombre de vivendes, superfície del casc urbà, metres lineals de carrers, volum d'edificació, base imponible de la CTU, volum dels seus pressuposts,, consum realment efectuat, valor hora emprada, i qualsevol altre factor que puga computar-se en raó del servei o activitat prestada.  
Aquestes bases o mòduls podran aplicar-se aïlladament o conjuntament,  
b) una quota complementària i obligatòria per cobrir despeses generals de conservació, entreteniment i administració, s'utilitzen o no els serveis, en proporció en un 50% al nombre d'habitants de dret de cada municipi, segons l?últim padró quinquennal, i en el restant 50%, en proporció a l?últim pressupost ordinari,  
c) una quota extraordinària i obligatòria per cobrir despeses d'aquest caràcter, aprovada pel Ple.  
Posat cas que el servei es preste directament a l'usuari, no escau l'aplicació dels apts a) i b).  
Article 21. Aportacions econòmiques ordinàries.  
Les aportacions dels municipis de la Mancomunitat tenen la consideració de pagaments obligatoris i preferents per a les entitats mancomunades.  
Article 22. Formes i terminis dels pagaments.  
1. Us aportacions econòmiques dels municipis es realitzaran en la forma i terminis que determine el Ple. Si cap municipi es retardés en el pagament de la quota en més d'un trimestre, el President requerirà el seu pagament en el termini de vint dies. Passat aquest termini sense haver fet efectiu el deute, el President podrà sol·licitar dels òrgans de l'Administració Central, Autonòmica o Provincial, la retenció de les quotes pendents amb càrrec a les quantitats que per qualsevol concepte foren liquidades a favor de l'Ajuntament deudor, a fi que les entregue a la Mancomunitat.  
2. Aquesta retenció és autoritzada expressament pels Ajuntaments mancomunats en el moment de l'aprovació d'aquests estatuts, sempre que s'hi adjunte la certificació de descobert reglamentària en cada cas.  
3. El manteniment reiterat en situació de deudor a la Mancomunitat per part d'una entitat local serà causa suficient per a procedir a la seua separació definitiva, podent reclamar-se les quantitats degudes i les despeses derivades de conformitat amb els apartats 1 i 2 d'aquest article. Per a la separació definitiva serà imprescindible acord del Ple de la Mancomunitat per majoria absoluta i ratificació al menys per igual nombre de les entitats mancomunades, excepte la que siga objecte de separació.  
Article 23. Pressupost.  
1. La Mancomunitat aprovarà un pressupost de conformitat amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions, que, com a màxim, poden reconéixer, i dels drets amb venciment o que es preveesquen realitzar durant el corresponent exercici econòmic.  
3. S'inclouran en el pressupost les inversions que es pretenga realitzar, així com les seues fonts de financiació.  
Article 24. Patrimoni.  
1. El patrimoni de la Mancomunitat estarà integrat per tota classe de béns, drets i accions que legítimament adquiresca, bé a la seua constitució, bé amb posterioritat. A tal efecte, haurà de formar-se un inventari de conformitat amb el disposat en les disposicions vigents en la matèria.  
2. La participació de cada entitat mancomunada en aquest patrimoni es fixarà tant inicialment com en endavant, en funció del nombre d'habitants de dret de cada entitat, conforme a l?últim padró quinquennal. No obstant això, i donades les característiques de les aportacions a la Mancomunitat, podran ser tinguts en compte altres factors de ponderació.  
Article 25. Durada.  
La Mancomunitat es constitueix per temps indefinit.  
Article 26. Modificació de nous membres.  
La modificació dels estatuts s'acomodarà al mateix procediment i requisits que els exigits per a la seua aprovació.  
Article 27. Incorporació de nous membres.  
1. Per a la incorporació a la Mancomunitat d'un nou municipi caldrà:  
a) el vot favorable de la majoria absoluta dels membres de la Corporació interessada.  
b) el vot favorable de la majoria absoluta dels Vocals del Ple de la Mancomunitat.  
2. L'aportació inicial dels municipis incorporats a la Mancomunitat, amb posterioritat a la seua constitució, vindrà determinada per l?índex del patrimoni de la Mancomunitat per habitants, multiplicat pel nombre d'habitants de dret de l?entitat que sol·licita la seua inclusió. De no existir aquest patrimoni, aportarà la quota que resulte de multiplicar la quantitat a què es refereix l'apt b) de l'art 19 pel nombre d'habitants de dret del municipi i per un nombre d'anys que no podrà excedir de cinc. La quota resultant de la valoració podrà ser exigida en el moment de la incorporació de l?Entitat local a la Mancomunitat o quedar diferida per al supòsit de la dissolució o, si és el cas, separació de la Mancomunitat.  
3. Així mateix, haurà d'aportar totes les despeses que s'originen com a conseqüència o amb motiu de la seua inclusió en la Mancomunitat.  
Article 28. Separació voluntària.  
Per a la separació voluntària de la mancomunitat de qualsevol dels municipis que la integren caldrà:  
a) que siga sol·licitat per la Corporació interessada, previ l'acord adoptat per 'majoria absoluta en el Ple d'aquesta,  
b) que estiga al corrent en el pagament de les seues aportacions,  
c) haurà d'abonar, per últim, totes les despeses que s'originen amb motiu de la seua separació i la part del passiu contragut per la Mancomunitat al seu càrrec.  
Article 29. Liquidació per separació.  
1. La separació d'una o vàries Corporacions no obligarà el Ple a practicar liquidació de la Mancomunitat, quedant aquest dret en suspens fins al dia de la dissolució d'aquesta, data en què entrarà o entraran a participar, en la part aliquota que els corresponga, de la liquidació de béns de la Mancomunitat. Si aquesta aportació inicial estiguera constituïda per elements del servei propis de l'Ajuntament, la Mancomunitat podrà, a la vista de les circumstàncies concurrents, fer efectiva total o parcialment la liquidació amb els mateixos elements aportats.  
2. Tampoc no podran les Corporacions separades al·legar dret de propietat dels béns i serveis de la Mancomunitat encara que aquests radiquen al seu terme municipal.  
Article 30. Dissolució de la mancomunitat.  
La Mancomunitat es dissoldrà per alguna de les causes que segueixen:  
a) per desaparició de la finalitat per a la qual fou creada.  
b) quan així ho acorda el Ple de la Mancomunitat i els Ajuntaments mancomunats, amb el vot favorable de la majoria absoluta legal dels seus membres.  
c) per dur-se a terme la prestació dels seus serveis per l?Estat, Comunitat Autònoma, Diputació Provincial, per absorció de les competències municipals respectives.  
Article 31 Procediment de dissolució.  
1. Quan els Ajuntaments mancomunats decidesquen dissoldre la Mancomunitat, adoptaran el corresponent acord previ on manifesten aquest propòsit, requerint-se per a la seua validesa la majoria absoluta de vots dels membres que legalment els integren, i l?informe de la Diputació Provincial, conforme al que estableix l'article 35.2 del Reglament de població.  
2. A la vista dels acords municipals, el Ple de la Mancomunitat, en el termini dels trenta dies següents a la recepció de la comunicació d'aquells, nomenarà una Comissió liquidadora, composta pel President i, almenys, quatre vocals. En ella s'integraran per a complir les seues funcions assessores, el Secretari i també l'Interventor, si n'existís.  
Podran igualment convocar a les seues reunions experts determinats amb la finalitat d'escoltar llurs opinions o preparar informes o dictàmens en temes concrets de la seua especialitat.  
3. La Comissió, en termini no superior a tres mesos farà un inventari de béns, serveis i drets de la Mancomunitat, xifrarà els seus recursos, càrregues i dèbits, i relacionarà el seu personal, procedint més tard a proposar al Ple de l?entitat la convenient distribució o integració d'aquests als Ajuntaments mancomunats, tenint en compter les mateixes dades que hagen servit per a la formació del patrimoni.  
També senyalarà el calendari d'actuacions liquidadores, que  
no podrà excedir de sis mesos.  
4. La proposta, per tal de ser aprovada vàlidament, requerirà el vot favorable de la majoria absoluta dels membres del Ple de l?Entitat. Una vegada aprovada, la proposta serà vinculant per als Ajuntaments mancomunats.  
5. En tot cas, verificada la integració del personal en les respectives municipalitats, seran respectats tots els drets de qualsevol ordre o naturalesa que aquell tinguera en la Mancomunitat.  
DISPOSICIO ADDICIONAL UNICA  
Els registres de les diverses entitats locals mancomunades tindran la consideració de Registres Delegats del de la Mancomunitat a tots els efectes d'entrada, eixida i presentació de documents.  
DISPOSICIONS TRANSITORIES  
Primera  
Dins del mes següent a l'aprovació definitiva dels estatuts, les Corporacions mancomunades hauran de designar els representants que els corresponguen, i hauran de comunicar el nom i domicili d'aquests a la Secretaria de l'Assamblea constituent.  
Segona  
L'Assemblea constituent, en igual termini, convocarà tots els representants de les entitats mancomunades amb la sola finalitat de constituir el Ple i de nomenar el que serà el President de la Mancomunitat, actuant de Secretari el que ho siga de l'Ajuntament on se celebre la sessió.  
DISPOSICIO FINAL UNICA  
En allò no previst per aquests estatuts, resultarà d'aplicació el que estableix la legislació per a les entitats locals en cada moment vigents.  
ANNEX I  
Desenrotllament de les finalitats enumerades en l'art 3  
La Mancomunitat, dintre els límits competencials dels municipis mancomunats, s'ocuparà de:  
1. Defensa del medi ambient i equilibri ecològic:  
- Millora i acondicionament de carreteres.  
- Lluita contra la contaminació de la C.T. d'Andorra.  
- Vigilància i conservació de camins rurals, muntanyes, rius, fonts, etc.  
2. Serveis d'assistència i equipaments:  
- Captació i distribució d'aigües.  
- Recollida d'escombraries, contenidors, abocadors.  
- Recepció de la televisió.  
- Assistent social.  
- Residència-asil comarcal.  
- Ajut solidari en cas de necessitat.  
- Animador socio-cultural Gabinet de psicologia.  
- Bombers voluntaris.  
- Servei de la dona.  
- Allumenat públic.  
- Gasolineres.  
- Maquinària o instruments mancomunats d'utilitat pràctica:  
camió anti-incendis, tanqueta rec, escala llarga, grua, camió transport tancat, camió escombraries i càrregues diverses, llevaneus, tractor pala, piconadora, nivelladora, motoserra, tanques, cadires, megafonia, micròfon altaveus, magatzem de recursos, etc.  
3. Serveis educatius, culturals, esportius i d'esbargiment.  
- Centre de recursos per a totes les escoles.  
- Universitat popular EPA.  
- Escola-taller de restauració del Patrimoni.  
- Granja-escola.  
- Alberg Juvenil.  
Centre de documentació comarcal (història, art, naturalesa,  
etc).  
Museus, exposicions.  
- Campionats comarcals esportius.  
- Equips esportius conjunts.  
- Excursionisme.  
- Jocs autòctons tradicionals.  
- Calendari de festes escalonades evitant la seua coincidència.  
- Orquestra, Banda de música, Conservatori.  
- Festa comarcal: aplec.  
4. Serveis sanitaris:  
- Centre de Salut (Metges, ATS, Especialistes, Guàrdies).  
- Ambulàncies. Creu Roja.  
- Funerària.  
5. Assessorament jurídic, tècnic i administratiu.  
- Oficina d'Informació.  
- Facilitar tràmits i actuacions.  
- Viatges a Castelló i València.  
- Secretari compartit.  
- Normativa consensuada sobre temes comuns.  
- Ordenances municipals. Bans.  
- Mecanització. Banc de dades.  
- Assessoria laboral, advocat, economista.  
- Assessoria urbanística, arquitecte, aparellador.  
6. Promoció i dotació d'atenció turística:  
- Allotjaments hotelers.  
- Campings.  
- Fullets, guies, vídeos.  
- Rutes programades per la comarca.  
7. Foment del desenvolupament comercial, industrial, agrícola i ramader:  
- Gerent promotor agricultura-ramaderia alta muntanya.  
- Productes amb denominació d'origen.  
- Cooperatives.  
- Magatzem d'abastiment.  
- Escorxador.  
- Comercialització de productes agro-pequàris (embotits, formatges, trufa, pernils, rovellons, etc.).  
- Polígons industrials.  
8. Vies de comunicació i transports públics:  
- Carreteres i pistes.  
- Transports públics.  
9. Mitjans socials de comunicació:  
- Emissora de ràdio.  
- Revista.  
- Publicacions.  
- Corresponsals dels mitjans de comunicació.  
- Publicitat en general (fulls, cartells, etc.).  
- Equip mòbil de megafonia.  
- Senyalitzacions. Rètols.  
- Intercanvi d'informació entre els municipis.  
Es fa constar expressament que aquesta enumeració no és exhaustiva, sinó susceptible d'ampliació i desenrotllament amb les suggerències que hi puguen aportar-se.


Còpia Permalink ELI